Una sull'altra
<s>Una sull'altra () je italijansko-francusko-španski igrani film snimljen 1969. godine u režiji Lucija Fulcija, poznat kao jedno od ranih ostvarenja giallo žanra, odnosno prvih mainstream ostvarenja žanra erotskog trilera.</s><s>Protagonist, koga tumači Jean Sorel, je ljekar iz San Francisca kome supruga (čiji lik tumači Marisa Mell umre tokom astmatičnog napadaja, i to upravo u trenutku kada se provodio sa ljubavnicom (čiji lik tumači Elsa Martinelli).</s><s>Radnja prikazuje kako zbog basnoslovne police osiguranja postane osumnjičen za njeno ubistvo te je prisiljen dokazati svoju nevinost.</s>

<s>Una sull'altra je nastao velikim dijelom zahvaljujući nedavnom uspjehu žanrovski i stilski srodnog filma Il dolce corpo di Deborah gdje je glavnu ulogu također bio tumačio Sorel.</s><s>Producenti su, pak, dodatno iskoristili kolaps dotadašnjih cenzorskih standarda te ga napunili još eksplicitnijim erotskim sadržajima.</s><s>Film je dijelom bio sniman na autentičnim lokacijama u San Franciscu, uključujući zatvor San Quentin čija je uprava producentima dozvolila da koriste njegovu gasnu komoru.</s><s>Fulci, čija su specijalnost dotada bile komedije, se sa velikim oduševljenjem bacio na projekt, a u njemu je odao homage Hitchcockovoj Vrtoglavici.</s><s>Kasniji kritičari su Fulcijevo ostvarenje proglasili jednim od uzora za hollywoodski erotski triler Basic Instinct.</s>

<s>Cast
Jean Sorel - George Dummurrier
Marisa Mell - Susan Dummurrier/Monica Weston
Elsa Martinelli - Jane
John Ireland - Inspektor Wald
Alberto de Mendoza - Henry Dumurrier
Faith Domergue - Marta
Riccardo Cucciolla - Benjamin Wormser
Bill Vanders: Agent osiguravajućeg društva
Franco Balducci: Officer Loveday
John Douglas: Brent
Felix De Fauce: Službenik Royal Insurance #1
Jesús Puente: Narednik Rodriguez
George Rigaud: Arthur Mitchell</s>

<s>Izvori</s>

<s>Vanjske veze</s>

<s>Italijanski filmovi
Francuski filmovi
Španski filmovi
Triler filmovi
Psihološki trileri
Erotski trileri</s>

